Iepirkuma LVP 2026/135
nolikuma 3.pielikums


LĪGUMS Nr. ________

Liepājā  									2026.gada __._______

Pamatojoties uz atklāta konkursa „Laivas, laivas motora, eholotes un laivas piekabes piegāde” (LVP 2026/135) rezultātiem, kas veikts "Valsts zivju fonds" atbalsta apakšveida "Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība" ietvaros (turpmāk – Iepirkums), Liepājas valstspilsētas pašvaldības iestāde “Liepājas pašvaldības policija”, reģ.Nr. 90000037587, tās priekšnieka Ulda NOVICKA personā, kurš rīkojas uz 2024. gada 25.janvāra Liepājas valstspilsētas pašvaldības iestādes “Liepājas pašvaldības policija” nolikuma pamata, (turpmāk saukts Pasūtītājs), un __________, reģ.Nr. _____________, tās ___________________ personā, kurš rīkojas uz __________ pamata (turpmāk teksta - Izpildītājs), līdzēji saukti arī atsevišķi - Puse, kopā tekstā Puses, noslēdz šādu līgumu (turpmāk tekstā - Līgums).

1. LĪGUMA PRIEKŠMETS
1.1. Izpildītājs apņemas piegādāt aprīkojumu (turpmāk tekstā - Prece), saskaņā ar tehnisko specifikāciju (1.pielikums). Sagatavot preci saskaņā ar Pasūtītāja norādījumiem un tehnisko specifikāciju (1.pielikums), nodrošināt garantijas laikā konsultācijas par piegādātās Preces lietošanu (turpmāk viss kopā saukts - Darbs).
1.2. Preču garantijas termiņā Izpildītājs nodrošina Precēm nepieciešamās garantijas apkopes, tai skaitā visas, kuras iekārtām noteicis to ražotājs, bez papildu samaksas tādā apmērā, lai būtu spēkā visi garantijas nosacījumi atbilstoši Līguma 4.sadaļas nosacījumiem.
1.3. Līguma neatņemamas sastāvdaļas ir:
1.3.1. Izpildītāja tehniskais piedāvājums iepirkumam LVP 2026/135 (1.pielikums);
1.3.2. Izpildītāja finanšu piedāvājums iepirkumam LVP 2026/135 (2.pielikums).

2. PIEGĀDES UN DARBU VEIKŠANAS NOTEIKUMI UN TERMIŅŠ
2.1. Izpildītājam jāveic visu Līguma 1.pielikumā minēto Preču piegāde iespējami īsā termiņā, bet ne vēlāk kā 2 (divu) mēnešu laikā no Līguma noslēgšanas dienas.
2.2. Preču piegādes adrese Jelgavas iela 48, Liepāja, Latvija. Preču piegādes veikšanas laiks jāsaskaņo ar Pasūtītāju, par to paziņojot Pasūtītājam vismaz 2 (divas) darba dienas pirms piegādes veikšanas.
2.3. Piegādātajām Precēm jābūt kvalitatīvām, jaunām, nelietotām ar jebkuriem nepieciešamajiem dokumentiem. Iepakojumam jāatbilst vispārpieņemtiem starptautiskiem standartiem.
2.4. Pēc Preču piegādes Izpildītājs nodod Preces Pasūtītājam ar nodošanas - pieņemšanas aktu, kurus paraksta Pasūtītāja un Izpildītāja pilnvarotās personas. Aktam pievienojami visi dokumenti, kas saistīti ar piegādājamajām Precēm. Nodošanas – pieņemšanas aktā jāietver atsauce -  "Valsts zivju fonds" atbalsta apakšveida "Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība".
2.5. Ja piegādātās Preces neatbilst Līguma noteikumiem, Pasūtītājs var atteikties parakstīt nodošanas - pieņemšanas aktu līdz brīdim, kamēr visi trūkumi ir novērsti. Ja trūkumu novēršanai noteiktais laiks pārsniedz Līguma 2.1 .punktā noteikto Līguma izpildes termiņu, par to var tikt aprēķināts līgumsods atbilstoši Līguma noteikumiem.
2.6. Pēc Pasūtītāja pārstāvja pieprasījuma Izpildītājam 3 (trīs) darba dienu laika jāsniedz rakstiska informācija Pasūtītājam par Līguma izpildes gaitu.

3. MAKSĀJUMU UN NORĒĶINU KĀRTĪBA
3.1. Līgumcena par pilnīgu, savlaicīgu un kvalitatīvu piegādāto preci ir EUR ______ (____ eiro un ____centi), pievienotās vērtības nodoklis 21% EUR ____ (____ eiro un ____centi), kas kopā ir EUR ____ (____ eiro un ____centi).
3.2. Samaksa par Preci tiek veikta kā galīgais norēķins 30 (trīsdesmit) dienu laikā pēc visu Preču saņemšanas, aktu parakstīšanas un attiecīga rēķina saņemšanas.
3.3. Samaksa tiek veikta ar pārskaitījumu uz Izpildītāja norādīto kontu kredītiestādē.
3.4. Maksājums uzskatāms par izdarītu dienā, kad Pasūtītājs ir veicis apmaksu uz Izpildītāja norādīto kontu kredītiestādē.
3.5. Rēķinā jāietver atsauce - "Valsts zivju fonds" atbalsta apakšveida "Zivju resursu aizsardzības pasākumi, ko veic valsts iestādes vai pašvaldības, kuru kompetencē ir zivju resursu aizsardzība".

4. GARANTIJA
4.1. Garantija Precēm tiek noteikta saskaņā ar iepirkuma specifikācijā un Izpildītāja piedāvājumā norādīto termiņu, kas sākas pēc nodošanas - pieņemšanas akta parakstīšanas.
4.2. Garantijas laikā reakcijas laiks: vienas dienas Pasūtītāja darba laikā, trīs dienas ārpus Pasūtītāja darba laika.
4.3. Garantijas bojājumu novēršanai atvēlētais laiks: 15 (piecpadsmit) darba dienas. Izpildītājam aizvietojot bojāto tehnikas vienību ar funkcionāli līdzīgu, iespējams rakstiski vienoties ar Pasūtītāju par ilgāku garantijas bojājumu novēršanas laiku.
4.4. Garantija tiek nodrošināta Preču piegādes adresēs.
4.5. Ja piegādātajai Precei garantijas laikā nepieciešams veikt remontdarbus un tos nav iespējams veikt Preces piegādes adresē uz vietas, Izpildītājs nodrošina Preces pieņemšanu Pasūtītāja norādītajā adresē un aiztransportēšanu uz remonta veikšanas vietu, kā arī pēc Garantijas remonta beigām nodrošina Preces nodošanu un uzstādīšanu Pasūtītāja pārstāvja norādītajā adresē.
4.6. Garantijas laikā nepieciešamos remontdarbus, transportēšanas izdevumus sedz Izpildītājs.
4.7. Ja Izpildītājs garantijas termiņā un Līgumā norādītajā laikā atsakās novērst konstatētos trūkumus un defektus, vai nenovērš tos noteiktā laikā, Pasūtītājam ir tiesības šo darbu veikšanu uzdot citai personai. Izpildītājs sedz Pasūtītājam visas izmaksas un zaudējumus, kas radušies no savlaicīgas garantijas darbu neizpildes.

5. NEPĀRVARAMA VARA
5.1. Līgumam pielāgojami vispārpieņemtie nepārvaramas varas nosacījumi, ja vien iespējams pierādīt, ka tie ietekmējuši Pušu līgumsaistību izpildi.
5.2. Izveidojoties nepārvaramas varas situācijai, viena Puse par to nekavējoties, bet ne vēlāk kā 5 (piecu) darba dienu laikā paziņo otrai Pusei rakstiskā veidā. Izskaidrojumā jābūt skaidri formulētiem nepārvaramas varas situācijas iemesliem un, ja iespējams, tās ilgums.
5.3. Ja kāda no pusēm, kuras rīcību ietekmē nepārvarama vara, bez objektīva iemesla neinformē otru pusi par nepārvaramas varas apstākļu iestāšanos 5 (piecu) darba dienu laikā, attiecīgā puse netiek atbrīvota no līguma saistību izpildes.

6. PUŠU ATBILDĪBA
6.1. Puses ir atbildīgas par Līguma izpildi saskaņā ar Latvijas Republikā spēkā esošajiem normatīvajiem aktiem.
6.2. Puses ir savstarpēji atbildīgas par līgumsaistību nepildīšanu un to nepienācīgu izpildi. Šajā gadījumā jāatlīdzina otrai Pusei nodarītie zaudējumi.
6.3. Ja Pasūtītājs nokavē Līguma 3.2.punktā noteikto maksājuma termiņu Izpildītajam, tad Izpildītājs var piemērot Pasūtītājam līgumsodu 0,5% (nulle komats piecu procentu) apmērā no nesamaksātās summas par katru nokavēto dienu, bet ne vairāk par 10% (desmit procentiem) no Līgumā noteiktās līgumcenas.
6.4. Ja Izpildītājs nokavē Līguma 2.1.punktā minētā Darba izpildes termiņu, tad Pasūtītājs var piemērot Izpildītājam līgumsodu 0,5% (nulle komats piecu procentu) apmērā no Līgumā noteiktās līgumcenas bez PVN par nepiegādāto Preču apjomu par katru nokavēto dienu, bet ne vairāk par 10% (desmit procentiem) no Līgumā noteiktās līgumcenas bez PVN. Turpmākie norēķini notiek pēc līgumsoda nomaksas.
6.5. Līgumsoda samaksa neatbrīvo Puses no saistību turpmākas izpildes, kā arī neierobežo Pušu tiesības prasīt zaudējumu atlīdzību.

7. STRĪDU IZSKATĪŠANA
7.1. Visus strīdus un domstarpības par Līguma saistību izpildi Puses risina savstarpējo pārrunu ceļā.
7.2. Ja Līguma 7.1.punktā noteiktajā kārtībā Puses nevar savstarpēji vienoties, strīdus izskata Latvijas Republikas tiesā Civilprocesa likumā noteiktajā kārtībā, ievērojot Līguma noteikumus un Latvijas Republikā spēkā esošos normatīvos aktus.

8. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA
8.1. Apakšuzņēmēju un piesaistītā personāla nomaiņa pieļaujama ar Pasūtītāja rakstisku piekrišanu un ievērojot Publisko iepirkumu likuma 62.pantu.
8.2. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un normatīvo aktu noteikumiem.
8.3. Izpildītājam jānodrošina, ka apakšuzņēmējs tam uzticēto Darba daļu nenodos tālāk bez Pasūtītāja rakstiskas piekrišanas.
8.4. Darba izpildes laikā Pasūtītājam ir tiesības pieprasīt nomainīt piesaistīto personālu un apakšuzņēmēju gadījumā, ja apakšuzņēmējs vai piesaistītais personāls Darbu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par apakšuzņēmēja un iesaistītā personāla nomaiņu. Ja Izpildītājs neievēro Līgumā noteikto iesaistītā personāla un apakšuzņēmēju nomaiņas kārtību, Pasūtītājs var apturēt Darba izpildi līdz Izpildītājs ir novērsis konstatētos pārkāpumus un Līguma 2.1.punktā noteiktais Darba izpildes termiņš netiek pagarināts.

9. LĪGUMA DARBĪBAS LAIKS, GROZĪŠANA UN IZBEIGŠANA
9.1. Līgums stājas spēkā ar tā parakstīšanas brīdi un ir spēkā līdz brīdim, kad Puses pilnībā izpildījušas savas saistības.
9.2. Grozījumi un papildinājumi Līgumā izdarāmi Pusēm vienojoties un noformējami rakstiski. Tie stājas spēkā, kad tos ir parakstījušas abas Puses un kļūst par Līguma sastāvdaļām.
9.3. Pasūtītājam ir tiesības vienpusēji atkāpties no Līguma bez Izpildītāja piekrišanas, šādos gadījumos.
9.3.1. ja Izpildītājs kavē Preces piegādes izpildes termiņu vairāk kā 20 (divdesmit) dienas;
9.3.2. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē;
9.3.3. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai, kas negatīvi ietekmē Pasūtītāja tiesības, kuras izriet no Līguma;
9.4. Ja Pasūtītājs izbeidz Līgumu saskaņā ar Līguma 9.3.punktā noteikto, Pasūtītājam ir tiesības piemērot Izpildītājam līgumsodu EUR ____ (____eiro un ____centi) (10% no līgumcenas bez PVN) apmērā.
9.5. Līguma izbeigšana iespējama tikai Līgumā un normatīvajos aktos noteiktajos gadījumos, kā arī pēc Pušu vienošanās.
9.6. Pasūtītājs ir tiesīgs vienpusēji izbeigt Līgumu, ja Izpildītājam vai tā valdes vai padomes loceklim, patieso labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.

10. PĀRSTĀVJI UN KONTAKTINFORMĀCIJA
10.1. Pasūtītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi ir: ---, t.----, e-pasts: -----.
10.2. Izpildītāja pārstāvis ar šo Līgumu saistītu jautājumu risināšanā, kā arī attiecībā uz Darbu izpildi ir: ____, t. ____, e-pasts: ____.
10.3. Puses vienojas, ka katrai Pusei ir tiesības jebkurā laikā mainīt savu Līgumā norādīto kontaktpersonu. Kontaktpersonas maiņas gadījumā nekavējoties rakstiski jāinformē otra Puse par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

11. IZCELSMES IEROBEŽOJUMI
11.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
11.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
11.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
11.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
11.4.1. pieprasīt attiecīgo preču vai pakalpojumu nomaiņu;
11.4.2. piemērot līgumsodu 10% apmērā no piegādātās preces vērtības;
11.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.


12. NOBEIGUMA NOTEIKUMI
12.1. Šis Līgums sastādīts un parakstīts uz 4 (četrām) lapām latviešu valodā. Eksemplāriem ir vienāds juridisks spēks. Līgums ir parakstīts elektroniski ar drošu elektronisko parakstu un satur laika zīmogu. Līguma parakstīšanas datums ir pēdējā parakstītāja laika zīmoga datums.
12.2. Puses apņemas neizpaust trešajai personai jebkuru informāciju, kura tai kļuvusi zināma saistībā ar šī Līguma izpildi, izņemot gadījumus, kad to pieprasa varas institūcijas, pamatojoties uz normatīvajos aktos noteiktu pienākumu informāciju sniegt.
12.3. Puses apliecina, ka Līgumā norādītos vai Līguma izpildes ietvaros no otras Puses          iegūtos personas datus izmantos tikai Līguma izpildei (dati tiks apstrādāti tikai saskaņā ar Līguma priekšmetu, Līguma noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām). Katrai Pusei, neizpildot vai pienācīgi neizpildot savas saistības, ir jāsedz visi otrai Pusei vai datu subjektiem nodarītie zaudējumi, kas radušies tās darbības vai bezdarbības rezultātā. Katra no Pusēm patstāvīgi ir atbildīga pret datu subjektiem par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei patstāvīgi jāapmierina datu subjektu prasījumi un jāsamaksā valsts pārvaldes iestādes uzliktie naudas sodi.

13. PUŠU REKVIZĪTI

Šis dokuments ir parakstīts ar drošu elektronisko parakstu un satur laika zīmogu

Šis dokuments ir parakstīts ar drošu elektronisko parakstu un satur laika zīmogu
